Am zweite Tag händ mir d  Inestadt nomal unsicher gmacht, bevor mir am Abig wieder an gliiche Strand gange sind wie am Vortag. Jede Dunstig isch det ebe de Mindil Market, en Märt voller Ässensständ, Kleider, Souvenirs, Schmuck, Musik usw. Zerst händ mir am Strand gässe und en hammer Suneuntergang gseh und spöter sind mir durch d Ständ gschländeret. Es hät viel IIheimischi gha, wo au det picknickt händ - mit samt em halbe Hushalt. Nachdem mir die 30minütig Strecki zum Hostel zruggspaziert sind, händ mir de lau Abig mit andere  Backpackers uf de Terrasse usklinge lah.